CELEX: 62018TN0338
Language: hr
Date: 2018-05-31 00:00:00
Title: Predmet T-338/18: Tužba podnesena 31. svibnja 2018. – Saleh Thabet protiv Vijeća

201807060631994542018/C 259/663382018TC25920180723HR01HRINFO_JUDICIAL20180531495021Predmet T-338/18: Tužba podnesena 31. svibnja 2018. – Saleh Thabet protiv Vijeća
 ---documentbreak--- C2592018HR4910120180531HR0066491502Tužba podnesena 31. svibnja 2018. – Saleh Thabet protiv Vijeća
   (Predmet T-338/18)2018/C 259/66Jezik postupka: engleski
      Stranke
   
   
      Tužitelj: Suzanne Saleh Thabet (Kairo, Egipat) (zastupnici: B. Kennelly QC, J. Pobjoy, barrister, G. Martin i C. Enderby Smith, solicitors)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi Odluku Vijeća (ZVSP) 2018/466 od 21. ožujka 2018. o izmjeni Odluke 2011/172/ZVSP o mjerama ograničavanja protiv određenih osoba, subjekata i tijela s obzirom na stanje u Egiptu i Provedbenu uredbu Vijeća (EU) 2018/465 od 21. ožujka 2018. o provedbi Uredbe (EU) br. 270/2011 o mjerama ograničavanja usmjerenima protiv određenih osoba, subjekata i tijela s obzirom na stanje u Egiptu u dijelu u kojem se odnose na tužitelja;
         
      
            —
         
         
            proglasi članak 1. stavak 1. Odluke Vijeća 2011/172/ZVSP od 21. ožujka 2011. o mjerama ograničavanja protiv određenih osoba, subjekata i tijela s obzirom na stanje u Egiptu i članak 2. stavak 1. Uredbe Vijeća (EU) br. 270/2011 od 21. ožujka 2011. o mjerama ograničavanja usmjerenima protiv određenih osoba, subjekata i tijela s obzirom na stanje u Egiptu neprimjenjivima u dijelu u kojem se odnose na tužitelja; i
         
      
            —
         
         
            naloži Vijeću snošenje troškova postupka.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe tri tužbena razloga.
   
            1.
         
         
            Prvi tužbeni razlog koji se temelji na pogreškama u ocjeni koje je počinilo Vijeće smatrajući da je kriterij za uvrštavanje tužitelja u članak 1. stavak 1. Odluke i članak 2. stavak 1. Uredbe ispunjen.
         
      
            2.
         
         
            Drugi tužbeni razlog koji se temelji na nezakonitosti članka 1. stavka 1. Odluke i članka 2. stavka 1. Uredbe, s obzirom na to da (a) nemaju valjanu pravnu osnovu i/ili (b) se njima krši načelo proporcionalnosti.
         
      
            3.
         
         
            Treći tužbeni razlog koji se temelji na povredi tužiteljevih prava na temelju članka 6. UEU-a, u vezi s člancima 2. i 3. UEU-a, i članaka 47. i 48. Povelje Europske unije o temeljnim pravima, jer je Vijeće pretpostavilo da su sudski postupci u Egiptu bili u skladu s temeljnim ljudskim pravima.